Γουλιέλμος του Σάουμπουργκ-Λίππε

Να μη συγχέεται με το Γουλιέλμο Φρειδερίκο Ερνέστο του Σάουμπουργκ-Λίππε.

Ο Γουλιέλμος (, 12 Δεκεμβρίου 1834 - 4 Απριλίου 1906) του Οίκου του Λίππε ήταν πρίγκιπας του Σάουμπουργκ-Λίππε.

 Βιογραφία 
δεξιά|μικρογραφία| Ο πρίγκιπας Γουλιέλμος με στολή (δεκαετία του 1860).
Ο Γουλιέλμος Κάρολος Αύγουστος γεννήθηκε στο Μπύκεμπουργκ, στο Σάουμπουργκ-Λίππε στις 12 Δεκεμβρίου 1834. Ήταν το έβδομο παιδί και ο τρίτος γιος του Γεωργίου Γουλιέλμου του Σάουμπουργκ-Λίππε και της Ίντας του Βάλντεκ και Πύρμοντ. Ανάμεσα στα αδέλφια του ήταν ο Αδόλφος Α΄ του Σάουμπουργκ-Λίππε και η Aδελαΐδα, μετέπειτα σύζυγος του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ. Οι γονείς του πατέρα του ήταν ο Φίλιππος Β΄ του Σάουμπουργκ-Λίππε και η Ιουλιανή της Έσσης-Φίλιππσταλ. Οι γονείς της μητέρας του ήταν ο Γεώργιος Α΄ του Βάλντεκ και Πύρμοντ και η Αυγούστα του Σβάρτσμπουργκ-Ζόντερσχαουζεν. 

Το πιο κοντινό του πρόσωπο ήταν η μητέρα του και ο μικρός πρίγκιπας Γουλιέλμος συνδέθηκε μαζί της με βαθιά αγάπη, μια οικεία, στενή σχέση, που κράτησε μέχρι το τέλος της Πριγκίπισσας.

Αρκετά ταξίδια με τους βασιλικούς γονείς του είχαν διακόψει ευχάριστα τα χρόνια διδασκαλίας και υπηρεσίας του νεαρού πρίγκιπα, καθώς επισκέφθηκαν διάφορες πριγκιπικές Αυλές. Ο πρίγκιπας Γουλιέλμος (καθώς και τα άλλα πριγκιπικά παιδιά) συνόδευσε τους γονείς του αρκετές φορές στο Κάστρο Nάχοντ και Ρατιμπόριτσε, το οποίο ο πρίγκιπας Γεώργιος Γουλιέλμος είχε αγοράσει από τον κόμη Oκτάβιο του Λίππε το 1842. Ο πρίγκιπας Γουλιέλμος ήταν για τελευταία φορά στο Ρατιμπόριτς, με τους γονείς του και τις πριγκίπισσες Ίντα και την αδελφή του, Ελισάβετ, το καλοκαίρι και το φθινόπωρο του 1853. Η πριγκίπισσα Ίντα ταξίδευσε πίσω στο Μπύκεμπουργκ τον Αύγουστο, ενώ οι άλλοι έμειναν ακόμα στο Ρατιμπόριτς διότι έπρεπε να αναβάλουν την αναχώρησή τους, επειδή πρώτα ο πατέρας του αρρώστησε με πυρετό, ο οποίος σύντομα πέρασε, και στη συνέχεια ο πρίγκιπας Γουλιέλμος αρρώστησε βαριά με ρευματικό πυρετό, ο οποίος εκφυλίστηκε σε κακοήθη νευρικό πυρετό.

Ο πρίγκιπας Γουλιέλμος έγινε αξιωματικός του Αυστριακού Στρατού.

 Οικογένεια 
δεξιά|μικρογραφία| Πορτραίτο της πριγκίπισσας Ματθίλδης (περ. 1860).
Στις 30 Μαΐου 1862, ο Γουλιέλμος νυμφεύτηκε τη Ματθίλδη του Άνχαλτ-Ντέσσαου, κόρη του Φρειδερίκου Αυγούστου του Άνχαλτ-Ντέσσαου και της Μαρίας Λουίζας Καρλόττας της Έσσης-Κάσσελ, στο Ντέσσαου. Απέκτησαν οκτώ παιδιά:

 Καρλόττα (1864 - 1946), παντρεύτηκε το Γουλιέλμο Β΄ της Βυρτεμβέργης το 1886. 
 Φραγκίσκος Ιωσήφ (1865 - 1881).
 Φρειδερίκος (1868 - 1945), νυμφεύτηκε τη Λουίζα της Δανίας, κόρη του Φρειδερίκου Η΄ της Δανίας, το 1896. Είχε τέκνα. Μετά το τέλος της το 1906, νυμφεύτηκε την Αντωνία του Άνχαλτ, κόρη του Λεοπόλδου του Άνχαλτ, το 1909.
 Αλβέρτος (1869 - 1942), νυμφεύτηκε την Έλσα της Βυρτεμβέργης, μεγαλύτερη κόρη του Ευγένιου της Βυρτεμβέργης και της Βέρας Κωνσταντίνοβας της Ρωσίας, το 1897. Είχε απογόνους. 
 Μαξιμιλιανός (1871 - 1904), νυμφεύτηκε την Όλγα της Βυρτεμβέργης, νεότερη αδελφή της Έλσας, το 1898. Είχε τέκνα.
 Ματθίλδη Μαρία Λεοπολδίνη Άννα Αυγούστα (1873 - 1962), παντρεύτηκε το Φρειδερίκο του Βάλντεκ και Πύρμοντ, γιο του Γεωργίου Βίκτωρα του Βάλντεκ και Πύρμοντ, το 1895. Είχε απογόνους. 
 Αδελαΐδα (1875 - 1971), παντρεύτηκε τον Ερνέστο Β΄ της Σαξονίας-Αλτεμβούργου, γιο του Γεωργίου της Σάξονίας-Αλτεμβούργου, το 1898. Είχαν τέκνα πριν το διαζύγιό τους το 1920.
 Αλεξάνδρα Καρολίνα (1879 - 1949), επρόκειτο να παντρευτεί τον Αλέξανδρο Α΄ της Σερβίας, αλλά αντίθετα με τις επιθυμίες των γονιών του, αυτός νυμφεύτηκε την κυρία επί των τιμών της μητέρας του, Ντράγκα Μασίν. Το 1901 το όνομά της συνδέθηκε επίσης με το Γεώργιο της Ελλάδας και της Δανίας (ύπατο αρμοστή της Κρήτης) και αργότερα το 1905 με τον Άιτελ Φρειδερίκο της Πρωσίας, αλλά τίποτε δεν έγινε. Παρέμεινε άγαμη.

 Παραπομπές 

 Εξωτερικοί σύνδεσμοι 


Κατηγορία:Οίκος του Λίππε